pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัด สธ. เปิดห้องอุบัติเหตุและฉุกเฉินอัจฉริยะ-หอผู้ป่วยวิกฤต รพ.ลำปาง
วันศุกร์ที่ 19 สิงหาคม 2565
ปลัด สธ. เปิดห้องอุบัติเหตุและฉุกเฉินอัจฉริยะ-หอผู้ป่วยวิกฤต รพ.ลําปาง
ปลัดกระทรวงสาธารณสุข เปิดห้องอุบัติเหตุและฉุกเฉินอัจฉริยะ และหอผู้ป่วยวิกฤต อาคารนวมินทรราชประชาภักดี โรงพยาบาลลําปาง เผยมีการพัฒนาการให้บริการประชาชนด้วยหลัก EMS สภาพแวดล้อมดี มีความทันสมัย และใช้ระบบดิจิทัล ช่วยลดแออัด ลดรอคอย ลดภาระงาน
ปลัดกระทรวงสาธารณสุข เปิดห้องอุบัติเหตุและฉุกเฉินอัจฉริยะ และหอผู้ป่วยวิกฤต อาคารนวมินทรราชประชาภักดี โรงพยาบาลลําปาง เผยมีการพัฒนาการให้บริการประชาชนด้วยหลัก EMS สภาพแวดล้อมดี มีความทันสมัย และใช้ระบบดิจิทัล ช่วยลดแออัด ลดรอคอย ลดภาระงาน เกิดประโยชน์ทั้งผู้ให้บริการและผู้รับบริการ
วันนี้ (19 สิงหาคม 2565) นายแพทย์เกียรติภูมิ วงศ์รจิต ปลัดกระทรวงสาธารณสุข และคณะ ร่วมพิธีเปิดห้องอุบัติเหตุและฉุกเฉินอัจฉริยะ และหอผู้ป่วยวิกฤต อาคารนวมินทรราชประชาภักดี โรงพยาบาลลําปาง จังหวัดลําปาง พร้อมให้กําลังใจเจ้าหน้าที่ผู้ปฏิบัติงานโดยมี นายสิธิชัย จินดาหลวง ผู้ว่าราชการจังหวัดลําปาง นายแพทย์ประเสิรฐ กิจสุวรรณรัตน์ นายแพทย์สาธารณสุขจังหวัดลําปาง นายแพทย์พงษ์ศักดิ์ โสภณ ผู้อํานวยการโรงพยาบาลลําปาง และคณะ ให้การต้อนรับ
นายแพทย์เกียรติภูมิกล่าวว่า โรงพยาบาลลําปางได้ให้ความสําคัญกับการดูแลผู้ป่วยอุบัติเหตุฉุกเฉิน และผู้ป่วยวิกฤตที่ต้องได้รับการรักษาอย่างรวดเร็วทันเวลา รวมถึงเตรียมพร้อมรองรับโรคอุบัติใหม่และโรคระบบทางเดินหายใจ โดยปรับระบบการทํางานภายใต้หลัก EMS ตามนโยบายของกระทรวงสาธารณสุข คือ E-Environment ปรับปรุงสภาพแวดล้อมให้ดี เหมาะสม ทําให้เกิดการผ่อนคลาย, M-Modernizations ปรับองค์กรให้มีความทันสมัย มีความปลอดภัย และ S-Smart service ใช้เทคโนโลยี นวัตกรรม ในรูปแบบดิจิทัลให้บริการประชาชน ช่วยลดแออัด ลดรอคอย ลดภาระงานของผู้ปฏิบัติงาน สร้างความเชื่อมั่นให้กับประชาชน รวมถึงให้บริการด้วยหัวใจ มีปฏิสัมพันธ์ที่ดีต่อผู้รับบริการ เกิดประโยชน์ต่อผู้ให้บริการและผู้รับบริการ
นายแพทย์เกียรติภูมิกล่าวต่อว่า ห้องอุบัติเหตุฉุกเฉินอัจฉริยะ มีการปรับระบบการทํางานให้อยูในรูปแบบอิเล็กทรอนิกส์ เพื่อให้พร้อมบริการผู้ป่วยฉุกเฉินและผู้ป่วยหนักอย่างครบวงจร มีเทคโนโลยีและเครื่องมือที่ทันสมัย จัดเก็บข้อมูลทางการแพทย์ด้วยระบบดิจิทัล สามารถนําข้อมูลมาวิเคราะห์และวางแผนการจัดงานบริการได้รวดเร็วยิ่งขึ้น เช่น การบันทึกข้อมูลจากเครื่องติดตามการทํางานของสัญญาชีพในระบบ Smart ER โดยอัตโนมัติ และพัฒนาต่อยอดการดูแลผู้ป่วยในจังหวัด ให้เป็น One Province Once ER เป็นการช่วยลดขั้นตอน ความซ้ําซ้อน ข้อมูลผู้ป่วยสามารถถึงมือแพทย์ พยาบาล ที่ให้การดูแลอย่างรวดเร็วและมีประสิทธิภาพ
สําหรับหอผู้ป่วยวิกฤต อาคารนวมินทรราชประชาภักดี ประกอบด้วย ICU อุบัติเหตุ 14 เตียง, ไอซียู ศัลยกรรมประสาท 10 เตียง และไอซียูทั่วไป 10 เตียง รองรับผู้ป่วยวิกฤตที่มีภาวะล้มเหลวของอวัยวะสําคัญหลายระบบ นอกจากนี้ ยังมีห้องความดันลบ 3 ห้อง สําหรับรองรับผู้ป่วยโควิด 19 และโรคอุบัติใหม่ โรคระบบทางเดินหายใจ และสามารถปรับไอซียูให้เป็นห้องความดันลบได้ถึง 34 เตียง
“ขอชื่นชมโรงพยาบาลลําปางที่มีการพัฒนาที่ค่อนข้างสมบูรณ์ สัมพันธ์ทั้งการพัฒนาโครงสร้างให้ทันสมัย สวยงาม ควบคู่กับการพัฒนาบุคลากรให้มีศักยภาพในการดูแลสุขภาพของประชาชน มีความกระตือรือร้น ยิ้มแย้มแจ่มใส และเป็นอันหนึ่งอันเดียวกัน” นายแพทย์เกียรติภูมิ กล่าว
************************************ 19 สิงหาคม 2565
รัฐบาลไทย-ข่าวทำเนียบรัฐบาล-บก. ปรับปรุงหลักเกณฑ์การเบิกจ่ายตรงค่ายารักษาโรคมะเร็ง 4 รายการ เริ่มมีผลสำหรับค่ารักษาพยาบาลที่เกิดขึ้นตั้งแต่ 1 ม.ค. 65
วันพฤหัสบดีที่ 30 ธันวาคม 2564
บก. ปรับปรุงหลักเกณฑ์การเบิกจ่ายตรงค่ายารักษาโรคมะเร็ง 4 รายการ เริ่มมีผลสําหรับค่ารักษาพยาบาลที่เกิดขึ้นตั้งแต่ 1 ม.ค. 65
กรมบัญชีกลางได้มีการปรับปรุงหลักเกณฑ์การเบิกจ่ายยาในระบบ OCPA 3 รายการ และเพิ่มเติมรายการยาให้สามารถเบิกจ่ายตรงได้อีก 1 รายการ ซึ่งจะเริ่มมีผลใช้บังคับสําหรับค่ารักษาพยาบาลที่เกิดขึ้นตั้งแต่วันที่ 1 มกราคม 2565 เป็นต้นไป
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางได้ดําเนินโครงการเบิกจ่ายตรงสําหรับผู้ป่วยโรคมะเร็งและโลหิตวิทยา (ระบบ OCPA) และมีการปรับปรุงรายการยาอย่างต่อเนื่อง เพื่อให้ผู้มีสิทธิและบุคคลในครอบครัวที่ป่วยเป็นโรคมะเร็งและโลหิตวิทยาสามารถเบิกจ่ายตรงได้ โดยไม่ต้องทดรองจ่ายเงินไปก่อน โดยขณะนี้กรมบัญชีกลางได้มีการปรับปรุงหลักเกณฑ์การเบิกจ่ายยาในระบบ OCPA 3 รายการ และเพิ่มเติมรายการยาให้สามารถเบิกจ่ายตรงได้อีก 1 รายการ ซึ่งจะเริ่มมีผลใช้บังคับสําหรับค่ารักษาพยาบาลที่เกิดขึ้นตั้งแต่วันที่ 1 มกราคม 2565 เป็นต้นไป โดยมีรายละเอียด ดังนี้
1. ปรับปรุงเงื่อนไขข้อบ่งชี้ในการเบิกจ่ายยา Osimertinib ที่ใช้ในการรักษาโรคมะเร็งปอดระยะแพร่กระจาย ชนิด EGFR mutation
2. ปรับปรุงเงื่อนไขข้อบ่งชี้ในการเบิกจ่ายยา Erlotinib และยา Gefitinib ที่ใช้ในการรักษาโรคมะเร็งปอดระยะแพร่กระจาย
3. เพิ่มรายการยา Vinorelbine ในระบบเบิกจ่ายตรงค่ารักษาพยาบาลได้ทั้งกรณีผู้ป่วยในและผู้ป่วยนอก ซึ่งการใช้ยาดังกล่าวจะต้องเป็นไปตามข้อบ่งชี้ที่ขึ้นทะเบียนกับสํานักงานคณะกรรมการอาหารและยา (อย.) จึงจะสามารถเบิกจ่ายได้
“การปรับปรุงหลักเกณฑ์การเบิกจ่ายยาดังกล่าว มีวัตถุประสงค์เพื่อให้การเบิกจ่ายค่ายารักษาโรคมะเร็งและโลหิตวิทยาที่มีค่าใช้จ่ายสูงเป็นไปอย่างสมเหตุผล คุ้มค่า เกิดประโยชน์และความปลอดภัยต่อผู้ป่วย อีกทั้งเพื่อให้การเบิกจ่ายค่ารักษาพยาบาลเป็นไปอย่างถูกต้องและมีประสิทธิภาพ ทั้งนี้ หากมีข้อสงสัยสอบถามเพิ่มเติมได้ที่หมายเลขโทรศัพท์ 02-127-7000 ต่อ 6850 และ 6851 ในวัน เวลาราชการ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะอนุกรรมการประสานและพัฒนาระบบงานยุติธรรม ครั้งที่ ๓/๒๕๖๔
วันเสาร์ที่ 10 กรกฎาคม 2564
กระทรวงยุติธรรม ประชุมคณะอนุกรรมการประสานและพัฒนาระบบงานยุติธรรม ครั้งที่ ๓/๒๕๖๔
กระทรวงยุติธรรม ประชุมคณะอนุกรรมการประสานและพัฒนาระบบงานยุติธรรม ครั้งที่ ๓/๒๕๖๔ ผ่านระบบการประชุมทางไกล (Video Conference)
เมื่อวันศุกร์ที่ ๙ กรกฎาคม ๒๕๖๔ เวลา ๑๓.๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในการประชุมคณะอนุกรรมการประสานและพัฒนาระบบงานยุติธรรม ครั้งที่ ๓/๒๕๖๔ ผ่านระบบการประชุมทางไกล (Video Conference) โดยมี นายวัลลภ นาคบัว รองปลัดกระทรวงยุติธรรม พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม นายชัยวัฒน์ ร่างเล็ก รองผู้อํานวยการสํานักงานกิจการยุติธรรม ผู้แทนจากหน่วยงานในกระบวนการยุติธรรม และหน่วยงานที่เกี่ยวข้อง อาทิ สํานักงาน ป.ป.ส. กระทรวงสาธารณสุข กรมคุมประพฤติ กรมราชทัณฑ์ เข้าร่วมประชุม
โดยสรุปสาระสําคัญของการประชุมได้ดังนี้ การรายงานความคืบหน้าเกี่ยวกับการรับฟังความคิดเห็นแนวทางการกําหนดสถานที่อื่นที่ใช้ในการขัง จําคุก หรือควบคุมผู้ต้องหา จําเลย หรือผู้ซึ่งต้องจําคุกตามคําพิพากษาถึงที่สุดและเรื่องที่รัฐมนตรีว่าการกระทรวงยุติธรรมมอบหมายให้ส่วนราชการที่เกี่ยวข้องเตรียมความพร้อมเมื่อประมวลกฎหมายยาเสพติดมีผลบังคับใช้ และฝ่ายเลขานุการได้แจ้งให้ที่ประชุมทราบถึงผลการรับฟังความคิดเห็นแนวทางการกําหนดสถานที่อื่นที่ใช้ในการขัง จําคุก หรือควบคุม ผู้ต้องหา จําเลย หรือผู้ซึ่งต้องจําคุกตามคําพิพากษาถึงที่สุดโดยที่ประชุมรับทราบ และประธานในที่ประชุมมอบหมายให้ฝ่ายเลขานุการดําเนินการศึกษาเพิ่มเติมเพื่อให้ได้ข้อสรุปเกี่ยวกับสถานที่อื่นที่เหมาะสมกับแต่ละบุคคล วิธีการ และเงื่อนไขในการใช้มาตรการต่างๆ ตามมาตรา ๘๘/๑ มาตรา ๘๙/๒ และมาตรา ๒๔๖ ต่อไป
นอกจากนี้ ที่ประชุมได้พิจารณาการเตรียมความพร้อมในการบังคับใช้ร่างพระราชบัญญัติให้ใช้ประมวลกฎหมายยาเสพติด พ.ศ. ... ร่างประมวลกฎหมายยาเสพติด และร่างพระราชบัญญัติวิธีพิจารณาคดียาเสพติด (ฉบับที่..) พ.ศ. ... โดยที่ประชุมได้มีมติเห็นชอบใน ๒ ประเด็น ดังนี้
๑. รับทราบถึงความคืบหน้าของร่างกฎหมายว่าด้วยยาเสพติด รวมถึงกรณีผลของกฎหมายที่จะเกิดขึ้นตามมาตรา ๓ ของประมวลกฎหมายอาญา ตลอดจนการเตรียมความพร้อมของหน่วยงานต่างๆ เมื่อกฎหมายมีผลบังคับใช้ โดยอาจจะใช้กลไกลของคณะกรรมการพัฒนาการบริหารงานยุติธรรมระดับจังหวัด (กพยจ.) เข้ามาดําเนินการในเรื่องดังกล่าวด้วย
๒. ประเด็นการเตรียมความพร้อมในการบําบัดฟื้นฟูผู้ติดยาเสพติด โดยทางสํานักงาน ป.ป.ส. ได้จัดตั้งคณะกรรมการ/อนุกรรมการต่างๆ เพื่อเป็นการบูรณาการแผนงานรวมถึงการบริหารจัดการด้านงบประมาณที่เกี่ยวข้องเมื่อร่างกฎหมายนี้มีผลบังคับใช้
รัฐบาลไทย-ข่าวทำเนียบรัฐบาล-การทางพิเศษแห่งประเทศไทย เตรียมลดค่าผ่านทาง ด่านอาจณรงค์ 1
วันจันทร์ที่ 21 มิถุนายน 2564
การทางพิเศษแห่งประเทศไทย เตรียมลดค่าผ่านทาง ด่านอาจณรงค์ 1
การทางพิเศษแห่งประเทศไทย กระทรวงคมนาคม และ BEM ร่วมปฏิบัติตามเงื่อนไขสัญญาสัมปทานฯ โครงการทางด่วนขั้นที่ 2 โดยการลดค่าผ่านทางพิเศษ ที่ด่านอาจณรงค์ 1
การทางพิเศษแห่งประเทศไทย กระทรวงคมนาคม และบริษัท ทางด่วนและรถไฟฟ้ากรุงเทพ จํากัด (มหาชน) หรือ BEM ร่วมปฏิบัติตามเงื่อนไขสัญญาสัมปทานฯ โครงการทางด่วนขั้นที่ 2 โดยการลดค่าผ่านทางพิเศษ ที่ด่านอาจณรงค์ 1 จากทางพิเศษฉลองรัช เข้าทางด่วนขั้นที่ 1 ไปบางนา ในอัตรา 25 บาท ต่อเที่ยว สําหรับรถทุกประเภท
ส่งผลให้รถแต่ละประเภทที่ใช้บริการในเส้นทางดังกล่าว มีอัตราค่าผ่านทางพิเศษดังนี้
1.รถ 4 ล้อ อัตราค่าผ่านทางพิเศษปกติ 50 บาท ปรับลดเหลือ 25 บาท
2.รถ 6 – 10 ล้อ อัตราค่าผ่านทางพิเศษปกติ 75 บาท ปรับลดเหลือ 50 บาท
3. รถ มากกว่า 10 ล้อ อัตราค่าผ่านทางพิเศษปกติ 110 บาท ปรับลดเหลือ 85 บาท
ซึ่งจะเริ่มให้ส่วนลด ตั้งแต่วันที่ 1 กรกฎาคม 2564 - วันที่ 31 ธันวาคม 2565
การทางพิเศษจึงขอเชิญชวนให้ผู้ใช้ทางพิเศษ กรุณาเตรียมเงินให้พอดีกับค่าผ่านทางพิเศษ เพื่อความรวดเร็วและลดปัญหาการจราจรหนาแน่นบริเวณหน้าด่านเก็บค่าผ่านทางฯ หรือท่านที่ใช้รถ 4 ล้อ สามารถเปลี่ยนมาใช้ระบบ Easy Pass ซึ่งลดราคาค่าเติมเงินสํารองในบัตร ขั้นต่ํา จากเดิม 500 บาท เหลือเพียง 300 บาทเท่านั้น โดยสมัครได้หลายช่องทาง เช่น สมัครด้วยตัวเองที่
- ศูนย์บริการลูกค้า Easy Pass เปิดบริการทุกวันจันทร์ – วันศุกร์ (เว้นวันหยุดราชการ) ระหว่างเวลา 08.30 น. - 15.30 น.
- อาคารด่านเก็บค่าผ่านทางพิเศษ ทุกสายทาง
เปิดบริการทุกวัน เวลา 05.00 น. - 22.00 น.
- หรือสมัครผ่านแอปพลิเคชั่น TrueMoney Wallet
ส่วนวิธีการเติมงานสํารองในบัตร Easy Pass ก็มีให้เลือกหลายวิธี ยกเว้นการเติมเงินที่ตู้เก็บเงินของช่องเก็บค่าผ่านทางพิเศษ
สอบถามข้อมูลเพิ่มเติมได้ที่ศูนย์บริการข้อมูลผู้ใช้ทางพิเศษ (EXAT Call Center) โทร 1543 ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมสรรพากรเร่งคืนภาษีให้แล้วกว่า ๙๑% จากบุคคลธรรมดาที่ขอคืน ๓.๔ ล้านแบบ เสริมสภาพคล่องทางการเงินให้ประชาชน
วันอังคารที่ 29 มิถุนายน 2564
กรมสรรพากรเร่งคืนภาษีให้แล้วกว่า ๙๑% จากบุคคลธรรมดาที่ขอคืน ๓.๔ ล้านแบบ เสริมสภาพคล่องทางการเงินให้ประชาชน
กรมสรรพากรเร่งคืนภาษีบุคคลธรรมดาปีภาษี ๒๕๖๓ ให้กับผู้ที่ขอคืนไปแล้ว ๓,๐๖๒,๕๓๒ แบบ สูงถึงร้อยละ ๙๑ จากผู้ที่ขอคืนภาษี ๓,๔๐๑,๖๘๘ แบบ จํานวนเงินที่คืนให้แล้ว ๓๐,๖๘๕ ล้านบาท โดยผู้ที่ชําระภาษีไว้เกินและได้รับภาษีคืนแล้ว
กรมสรรพากรเร่งคืนภาษีบุคคลธรรมดาปีภาษี ๒๕๖๓ ให้กับผู้ที่ขอคืนไปแล้ว ๓,๐๖๒,๕๓๒ แบบ สูงถึงร้อยละ ๙๑ จากผู้ที่ขอคืนภาษี ๓,๔๐๑,๖๘๘ แบบ จํานวนเงินที่คืนให้แล้ว ๓๐,๖๘๕ ล้านบาท โดยผู้ที่ชําระภาษีไว้เกินและได้รับภาษีคืนแล้ว เพราะเป็นผู้ที่ยื่นแบบผ่านทางอินเทอร์เน็ต ยื่นเอกสารประกอบการขอคืนถูกต้อง และผูกบัญชีธนาคารที่ขอคืนกับระบบพร้อมเพย์ด้วยเลขประจําตัวประชาชน
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “ขณะนี้กรมสรรพากรได้เร่งดําเนินการพิจารณาและอนุมัติคืนภาษีตามแบบแสดงรายการภาษีเงินได้บุคคลธรรมดา ภ.ง.ด.๙๐ และภ.ง.ด.๙๑ ประจําปีภาษี ๒๕๖๓ ที่ผู้เสียภาษียื่นขอคืนภาษีไปแล้วรวมจํานวน ๓,๐๖๒,๕๓๒ แบบ จากแบบที่ยื่นขอคืนทั้งหมด ๓,๔๐๑,๖๘๘ แบบ คิดเป็น ร้อยละ ๙๑ เป็นจํานวนเงินภาษีที่คืนให้แล้วรวม ๓๐,๖๘๕ ล้านบาท (ข้อมูล ณ ๒๘ มิถุนายน ๒๕๖๔) สําหรับผู้ที่ชําระภาษีไว้เกินและได้รับภาษีคืนจากกรมสรรพากรไปแล้ว เนื่องจากเป็นผู้ที่ยื่นแบบแสดงรายการภาษีผ่านอินเทอร์เน็ต มีการจัดส่งเอกสารประกอบการพิจารณาคืนภาษีถูกต้องครบถ้วน และมีการผูกบัญชีธนาคารที่ขอคืนกับระบบพร้อมเพย์ด้วยเลขประจําตัวประชาชน ทั้งนี้ ผู้เสียภาษีที่ขอคืนภาษีสามารถตรวจสอบ และติดตามสถานะการขอคืนภาษีได้ด้วยตนเองที่ www.rd.go.th ทุกวันตลอด ๒๔ ชั่วโมง”
นางสมหมาย ศิริอุดมเศรษฐ กล่าวเพิ่มเติม “๓๐ มิถุนายน ๒๕๖๔ เป็นวันสิ้นสุดของการขยายเวลาการยื่นแบบฯ ภ.ง.ด.๙๐ และภ.ง.ด. ๙๑ ผ่านทางอินเทอร์เน็ต จนถึงขณะนี้ มีผู้ยื่นแบบฯแล้วรวมทั้งหมด ๑๐,๐๓๑,๙๒๔ แบบ จึงขอเชิญชวนผู้ที่ยังไม่ได้ยื่นแบบภาษีเงินได้บุคคลธรรมดา ประจําปีภาษี ๒๕๖๓ ยื่นแบบฯ ตามกําหนดเวลาดังกล่าว เพื่อลดภาระค่าปรับและเงินเพิ่ม โดยสนับสนุนให้ทําธุรกรรมภาษีที่บ้าน (TAX from Home) สะดวก รวดเร็ว ปลอดภัย ห่างไกลจากโควิด - 19”
สามารถสอบถามข้อมูลเพิ่มเติมได้ที่ศูนย์สารนิเทศสรรพากร (RD Intelligence Center) โทร. ๑๑๖๑ หรือที่สํานักงานสรรพากรทุกแห่งทั่วประเทศ
กรมสรรพากร สํานักงานเลขานุการกรม
โทร. ๐ ๒๒๗๒ ๙๕๒๙-๓๐ โทรสาร ๐ ๒๖๑๗ ๓๓๒๔
หรือศูนย์สารนิเทศสรรพากร ๑๑๖๑ (RD Intelligence Center)
รัฐบาลไทย-ข่าวทำเนียบรัฐบาล-PM pleased with Thailand’s digital quality of life as assessed under Surfshark’s DQL index
วันอังคารที่ 28 กันยายน 2564
PM pleased with Thailand’s digital quality of life as assessed under Surfshark’s DQL index
PM pleased with Thailand’s digital quality of life as assessed under Surfshark’s DQL index
September 27, 2021,Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was reported on the Digital Quality of Life Index (DQL) announced by a cybersecurity company “Surfshark”, which ranks Thailand at44thamong 110 countries, 4thin ASEAN, and 11thin the Asian continent.
Surfshark’s Digital Quality of Life Index covers 90% of global population or approx. 6.9 billion people, and offers a unique insight into the overall digital quality of life based on five core pillars, namely, internet affordability (Thailand’s rank: 58th),internet quality (Thailand’s rank: 19th), electronic infrastructure (Thailand’s rank: 46th), electronic government (Thailand’s rank: 51st), and electronic security (Thailand’s rank: 63rd). Underpinning these pillars are 14 indicators that are interrelated and work together to provide a measure of overall digital quality of life.
Overall, Thailand has demonstrated one of the most significant improvements compared to the DQL 2020, rising from 63rdplace to 44th, and excelling in the internet quality pillar worldwide. Since the beginning of the COVID-19 pandemic, Thailand’s mobile speed has improved by 81% and is now 40.79 Mbps (22ndin ranking). At the same time, broadband speeds increased by 29% and is now 189.54 Mbps – the second-best rank in the world.
The Government Spokesperson emphasized the Government’s commitment to transform the country into Thailand 4.0 to ensure widespread and safe access to high-speed internet servicesin all villages, communities, and tourist attractions across the country. Digital platform and service development has been undertaken to support the Digital Government, facilitate business operation, and enhance service efficiency in an inclusive, transparent, and accountable manner. This is to transform Thailand in accordance with the national reform plan under the (draft) 13thNational Economic and Social Development Plan, to be in effect during 2023-2027.
รัฐบาลไทย-ข่าวทำเนียบรัฐบาล-ดีอีเอส สรุปรายสัปดาห์ 10 ข่าวปลอมคนสนใจสูงสุด
วันอาทิตย์ที่ 19 มิถุนายน 2565
ดีอีเอส สรุปรายสัปดาห์ 10 ข่าวปลอมคนสนใจสูงสุด
ดีอีเอส สรุปรายสัปดาห์ 10 ข่าวปลอมคนสนใจสูงสุด
ดีอีเอสรายงานสรุปสถานการณ์ข่าวปลอมรายสัปดาห์เปิด10อันดับข่าวที่มีคนสนใจสูงสุดพบประเด็นที่อยู่ในกระแสมาครบทั้งเรื่องไข่ไก่กัญชาน้ํามันและสแกนคิวอาร์โค้ดไปรษณีย์ฯเสี่ยงถูกดูดเงินส่วนข่าวลวงสินเชื่อแบงก์ใหญ่ก็ยังไม่หลุดโผ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่10-16มิ.ย. 65โดยศูนย์ต่อต้านข่าวปลอมมีจํานวนข้อความเข้ามา11,696,488ข้อความหลังจากคัดกรองพบข้อความที่ต้องดําเนินการVerifyจํานวน271ข้อความแบ่งเป็นข้อความที่ได้จากช่องทางSocial Listening Toolจํานวน250ข้อความและช่องทางไลน์ทางการของศูนย์ฯจํานวน21ข้อความโดยเป็นจํานวนเรื่องที่ต้องดําเนินการตรวจสอบทั้งหมด129เรื่อง
โดยในรอบสัปดาห์นี้ข่าวปลอมที่มีคนสนใจสูงสุด10อันดับได้แก่อันดับ1ไข่ไก่เหี่ยวเกิดจากแม่ไก่เป็นโรคหลอดลมอักเสบติดต่ออันดับ2ผลิตภัณฑ์Lutiana VISช่วยบํารุงสายตาและฟื้นฟูการมองเห็นอันดับ3ห้ามกรอกลงทะเบียนจดแจ้งปลูกกัญชาของทางอย.เพราะเป็นของมิจฉาชีพอันดับ 4หากสแกนQR Codeจากใบนัดนําจ่ายสิ่งของส่งทางไปรษณีย์สามารถถูกดูดเงินในบัญชีได้อันดับ5กรุงไทยเปิดลงทะเบียนสินเชื่ออเนกประสงค์วงเงิน100,000บาทผ่อนเดือนละ1,190บาทนาน84เดือน
อันดับ6ประเทศไทยขุดน้ํามันดิบได้มากกว่า40%ของความต้องการใช้แต่ต้องส่งออกเพราะไม่มีคลังเก็บน้ํามันที่กลั่นเกินอันดับ7รพ.วชิรพยาบาลรักษาอาการปวดเข่าโดยวิธีปั่นเลือดและฉีดที่หัวเข่าข้างละ300บาทอันดับ8ใช้คางคกถูบริเวณที่ตะขาบกัดจะช่วยดูดพิษออกได้อันดับ9ไทยเตรียมรับมือพายุโซนร้อนตั้งแต่วันที่14 -19มิ.ย. 65และอันดับ10การขึ้น1ขีดหรือ2ขีดของATKเป็นเพียงค่าของความเป็นกรด-ด่างอาจจะไม่ได้ติดเชื้อโควิด19
“อยากให้ประชาชนตระหนักรู้เท่าทันข่าวปลอมบนโซเชียลและขอความร่วมมืออย่าเชื่อในทันทีควรตรวจสอบก่อนและสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
**************
รัฐบาลไทย-ข่าวทำเนียบรัฐบาล-ดีอีเอส ร่วมเวที “การศึกษาเรื่องการเยียวยาจิตใจ”
วันพฤหัสบดีที่ 21 เมษายน 2565
ดีอีเอส ร่วมเวที “การศึกษาเรื่องการเยียวยาจิตใจ”
ดีอีเอส ร่วมเวที “การศึกษาเรื่องการเยียวยาจิตใจ”
เมื่อวันที่ 21 เมษายน 2565 พ.ต.อ.อัครพล บุณโยปัษฎัมภ์ ผู้ช่วยปลัดกระทรวงดิจิทัลเพื่อเศรษฐกิจและสังคม เข้าร่วมการประชุมเชิงปฏิบัติการสําหรับการศึกษาเรื่องเยียวยาจิตใจ (Healing Workshop) จัดโดยมูลนิธิเยาวชนสัมพันธ์นานาชาติ (IYF) มีวัตถุประสงค์เพื่อให้บุคลากรในหน่วยงานในประเทศไทย มีพื้นที่ในการแลกเปลี่ยนระหว่างกันในเรื่อง “การศึกษาเรื่องการเยียวยาจิตใจ” บรรยายโดย ดร.(กิตติศักดิ์) ฮีจิน พาร์ค ผู้เชี่ยวชาญด้าน Mind Education จากสาธารณรัฐเกาหลีใต้ ซึ่งกระทรวงดิจิทัลฯ ได้มอบหมายให้ผู้แทนข้าราชการ พนักงานราชการและลูกจ้างเหมาเอกชน จํานวน 4 ท่าน เข้าร่วมกิจกรรม ณ โรงแรมสวิสโฮเต็ล กรุงเทพฯ รัชดา ในโอกาสเดียวกันนี้ ได้ร่วมกับผู้เชี่ยวชาญจากสาธารณรัฐเกาหลีใต้ ในเสนอแนวคิด มุมมอง และพัฒนาโครงการจิตใจที่ส่งผลต่อบุคลากรในองค์กรภาครัฐและภาคเอกชน รวมทั้งกิจกรรมวิเคราะห์และแยกแยะความคิดที่อยู่ในจิตใจของเหยื่อหรือผู้เสียหาย รวมถึงกลุ่มบุคคลเปราะบางหรือเยาวชนที่น่าจะมีโอกาสถูกชักจูงไปในทางที่ไม่ถูกต้อง พร้อมแนะนําวิธีการออกจากอาการซึมเศร้า อาการติดปัญหาด้านยาเสพติด ปัญหาการเรียน รวมถึงปัญหาในการใช้ Social Media ในทางที่ไม่เหมาะสม เป็นต้น
***********************
รัฐบาลไทย-ข่าวทำเนียบรัฐบาล-รัฐบาลวางแผนรับมือสถานการณ์น้ำอย่างเป็นระบบ
วันอาทิตย์ที่ 3 ตุลาคม 2564
รัฐบาลวางแผนรับมือสถานการณ์น้ําอย่างเป็นระบบ
วันอาทิตย์ที่ 3 ตุลาคม 2554
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี ให้ความสําคัญกับการวางแผนรับมือสถานการณ์น้ําอย่างเป็นระบบในช่วงมรสุมของทุกปีที่เหมาะสมกับแต่ละพื้นที่โดยติดตั้งระบบติดตามระดับน้ําเพื่อคาดการณ์ปริมาณน้ําล่วงหน้า มีขั้นตอนการปฏิบัติอย่างชัดเจนด้วยการกําหนดเกณฑ์ที่ปลอดภัยและเกณฑ์ตัดสินใจเพิ่มการระบายน้ําในแต่ละจุด มีการคํานวณผลกระทบล่วงหน้าและเตรียมพื้นที่รองรับน้ําไว้ มีหน่วยงานผู้รับผิดชอบตามระดับผลกระทบที่จะเกิดขึ้น มีคณะอนุกรรมการและคณะกรรมการกํากับดูแล มีระบบและช่องทางสื่อสารแจ้งเตือนประชาชนอย่างทั่วถึง รวมทั้งแผนเผชิญเหตุและมีการเตรียมพื้นที่ปลอดภัยเพื่อรองรับการอพยพของประชาชน โดยผู้ประสบภัยขอความช่วยเหลือได้ที่สายด่วนนิรภัย 1784 ตลอด 24 ชั่วโมง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวง เร่งรื้อแผงกั้นคอนกรีตที่ชำรุดบนสะพานข้ามถนนพระราม 2 (มหาชัยเมืองใหม่) แล้วเสร็จ
วันพุธที่ 3 สิงหาคม 2565
กรมทางหลวง เร่งรื้อแผงกั้นคอนกรีตที่ชํารุดบนสะพานข้ามถนนพระราม 2 (มหาชัยเมืองใหม่) แล้วเสร็จ
พร้อมเปิดการจราจรตามปกติเพื่ออํานวยความสะดวกปลอดภัยให้ประชาชน
ตามที่ได้มีสื่อสังคมออนไลน์นําเสนอข่าวในวันนี้ (3 สิงหาคม 2565) กรณีแผงกั้นคอนกรีตสะพานต่างระดับมหาชัยเมืองใหม่ มีลักษณะแตกร้าว ซึ่งอาจทําให้ผู้ใช้ทางไม่ได้รับความปลอดภัยในการเดินทาง นั้น
กรมทางหลวง โดย สํานักงานทางหลวงที่ 13 (กรุงเทพฯ) และแขวงทางหลวงสมุทรสาคร ได้ร่วมลงพื้นที่ทําการตรวจสอบทันที พบว่า เป็นสะพาน Over Pass (มหาชัยเมืองใหม่) ทางหลวงหมายเลข 3242 (ถนนเอกชัย) ที่ กม.7+000 ด้านขวาทาง ตัดกับทางหลวงหมายเลข 35 (ถนนพระราม 2) ที่ กม.21+400 อยู่ในพื้นที่ตําบลคอกกระบือ อําเภอเมือง จังหวัดสมุทรสาคร โดยได้ตรวจพบแผงกั้นคอนกรีต (Fin) ของสะพานฉีกออกจากแนวยาวประมาณ 50 ซม. และคอนกรีตแตกร้าว จํานวน 5 แผ่น ซึ่งสาเหตุการชํารุดเกิดจากอุบัติเหตุรถบรรทุกซึ่งมีความสูงเกินกําหนด ฝ่าฝืนป้ายห้ามกําหนดความสูง (5.00 เมตร) เฉี่ยวชนจนเกิดความเสียหายดังกล่าว
ทั้งนี้ แขวงทางหลวงสมุทรสาคร ได้ดําเนินการรื้อชิ้นส่วนที่ชํารุดออกแล้วเสร็จ เมื่อเวลาประมาณ 15.00 น. พร้อมเปิดการจราจรตามปกติแล้ว ในวันเดียวกัน (3 สิงหาคม 2565) เพื่ออํานวยความสะดวกและความปลอดภัยให้กับประชาชน
สําหรับการแก้ปัญหาในระยะต่อไป สํานักงานทางหลวงที่ 13 (กรุงเทพฯ) และแขวงหลวงสมุทรสาคร จะทําการสํารวจตลอดเส้นทางอย่างละเอียดอีกครั้ง เพื่อจัดทําแผนขอรับการจัดสรรงบประมาณซ่อมแซมให้มั่นคงแข็งแรงถาวรเช่นเดิม เพื่อเพิ่มความปลอดภัยให้กับผู้ใช้ทางยิ่งขึ้น
กรมทางหลวง ขออภัยในความไม่สะดวกจากเหตุการณ์ที่เกิดขึ้น และหากประชาชนผู้ใช้ทางพบเห็นถนนหรือสะพานชํารุด สามารถแจ้งได้ที่ สํานักงานทางหลวง แขวงทางหลวง ทั่วประเทศ หรือสายด่วนกรมทางหลวง 1586 (โทรฟรี 24 ชั่วโมง)
รัฐบาลไทย-ข่าวทำเนียบรัฐบาล-รัฐบาลร่วมมือกับ 6 ธนาคารรัฐให้ความช่วยเหลือ ปชช. - ผู้ประกอบการแล้ว 6.8 ล้านราย วงเงินสินเชื่อรวม 1.35 ล้านล้านบาท
วันอังคารที่ 9 สิงหาคม 2565
รัฐบาลร่วมมือกับ 6 ธนาคารรัฐให้ความช่วยเหลือ ปชช. - ผู้ประกอบการแล้ว 6.8 ล้านราย วงเงินสินเชื่อรวม 1.35 ล้านล้านบาท
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม รับทราบและพอใจกับผลการดําเนินงานของสถาบันการเงินของรัฐ 6 แห่ง คือ ธนาคารอาคารสงเคราะห์ ธนาคารออมสิน ธนาคารเพื่อการเกษตรและสหกรณ์การเกษตร ธนาคารพัฒนาวิสาหกิจขนาดกลางและขนาดย่อมแห่งประเทศไทย ธนาคารเพื่อการส่งออกและนําเข้าแห่งประเทศไทย และธนาคารอิสลามแห่งประเทศไทย ที่ได้ดําเนินการตามนโยบายของรัฐบาลให้ความช่วยเหลือประชาชนและผู้ประกอบการที่ได้รับผลกระทบจากสถานการณ์โรคโควิด-19 ด้วยมาตรการต่าง ๆ
.
จากข้อมูลสมาคมสถาบันการเงินของรัฐ (30 มิ.ย. 65) พบว่ามีประชาชนและผู้ประกอบการได้รับความช่วยเหลือแล้ว 6.8 ล้านราย คิดเป็นวงเงินสินเชื่อรวม 1.35 ล้านล้านบาท โดยช่วงครึ่งปีหลังต่อจากนี้ การดําเนินการช่วยเหลือต่าง ๆ ยังคงเป็นไปตามแนวทางที่รัฐบาลให้ไว้ คือ ลดภาระทางด้านการเงิน เพิ่มสภาพคล่อง และปรับโครงสร้างหนี้ให้กับประชาชน ผู้ประกอบการ และภาคธุรกิจ
.
ทั้งนี้ นายกฯ ได้ฝากธนาคารต่าง ๆ ช่วยพิจารณาความเป็นไปได้ที่จะออกมาตรการเพิ่มเติม เพื่อให้การช่วยเหลือครอบคลุมกลุ่มผู้มีรายได้น้อย รวมทั้งผู้ประกอบการที่ยังคงได้รับผลกระทบทางรายได้ หรือธุรกิจยังไม่ฟื้นตัวเต็มที่ เพื่อให้สามารถก้าวผ่านสถานการณ์ปัญหาด้านการเงิน มีความเข้มแข็งทางการเงิน และสามารถผ่อนชําระหนี้ได้ตามปกติ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​นายกรัฐมนตรีเตรียมหารือพบปะผู้ประกอบการภาคอุตสาหกรรมยานยนต์ตามโครงการ Factory Sandbox ป้องกันโควิด-19 ณ บริษัท มิตซูบิชิ มอเตอร์ จำกัด (แหลมฉบัง) ศุกร์ 17 กันยายน นี้
วันพฤหัสบดีที่ 16 กันยายน 2564
​นายกรัฐมนตรีเตรียมหารือพบปะผู้ประกอบการภาคอุตสาหกรรมยานยนต์ตามโครงการ Factory Sandbox  ป้องกันโควิด-19 ณ บริษัท มิตซูบิชิ มอเตอร์ จํากัด (แหลมฉบัง) ศุกร์ 17 กันยายน นี้
​นายกรัฐมนตรีเตรียมหารือพบปะผู้ประกอบการภาคอุตสาหกรรมยานยนต์ตามโครงการ Factory Sandbox  ป้องกันโควิด-19 ณ บริษัท มิตซูบิชิ มอเตอร์ จํากัด (แหลมฉบัง) ศุกร์ 17 กันยายน นี้
วันนี้ (16 ก.ย. 64) นายธนกร วังบุญคงชนะ โฆษกประจําสํานักนายกรัฐมนตรี เผย พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกลาโหม เตรียมลงพื้นที่ตรวจติดตามการดําเนินโครงการ Factory Sandbox พร้อมกล่าวมอบนโยบายและตรวจเยี่ยมการฉีดวัคซีนให้กับผู้ประกันตนตามมาตรา 33 ของ บริษัท มิตซูบิชิ มอเตอร์ จํากัด (แหลมฉบัง) ก่อนพบปะกับผู้บริหารและนักลงทุนญี่ปุ่นเพื่อหารือแนวโน้มการลงทุนและการส่งออกในวันศุกร์ 17 กันยายน นี้
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า นายกรัฐมนตรีและคณะ มีความตั้งใจจะไปติดตามโครงการ Factory Sandbox ซึ่งเป็นหนึ่งโครงการนําร่องในการป้องการและควบคุมการแพร่ระบาดในโรงงาน ในเฟสแรก ดําเนินการไปแล้วใน 4 จังหวัด ประกอบด้วย นนทบุรี ปทุมธานี สมุทรสาคร และชลบุรี ในส่วนเฟสสองขยายต่ออีก 3 จังหวัด คือ พระนครศรีอยุธยา ฉะเชิงเทรา และสมุทรปราการ เป็นมาตรการภาครัฐในการดูแลคุณภาพชีวิตของผู้ใช้แรงงานและเดินหน้าสถานประกอบการ ช่วงการแพร่ระบาดของไวรัสโควิด-19 โดยเฉพาะในพื้นที่ จ.ชลบุรี ถือว่ามีโรงงานขนาดใหญ่จํานวนมากและมีผู้ประกันตนตามมาตรา 33 ประมาณ 700,000 คน และมีสถานประกอบการ 17 แห่งที่ดําเนินโครงการฯ ทั้งนี้ โครงการ Factory Sandbox จะนําใช้กับโรงงานขนาดใหญ่ที่มีแรงงานมากกว่า 500 คนขึ้นไป เป็นสถานประกอบกิจการที่ผลิตเพื่อการส่งออก ควบคู่กับการดําเนินการ Bubble and Seal กําหนดให้ลูกจ้างเดินทางกลับที่พักโดยตรงไม่แวะระหว่างทาง และอยู่แต่ในเคหะสถานเท่านั้น จัดให้มีการตรวจหาเชื้อแบบ RT-PCR จํานวน 1 ครั้ง ให้ลูกจ้างทั้งหมด และตรวจแบบ Self-ATK (Antigen Test Kit) ทุก 7 วัน พร้อมจัดสรรให้ได้รับวัคซีน เพื่อสร้างภูมิคุ้มกันหมู่ด้วย
“นายกรัฐมนตรีต้องการดูแลพี่น้องแรงงานของไทยและแรงงานต่างด้าวอย่างดีที่สุด เพราะแรงงานเหล่านี้เป็นส่วนหนึ่งของการขับเคลื่อนธุรกิจอุตสาหกรรมของไทยให้เดินหน้าต่อไปได้ สําคัญให้คนไทยมีงานทํา มีรายได้เพื่อดูแลตนเอง ครอบครัวและยังเพื่อสร้างเศรษฐกิจไทยให้เข้มแข็งไปพร้อมๆกันอีกด้วย” นาย ธนกรฯ กล่าว
.......................
รัฐบาลไทย-ข่าวทำเนียบรัฐบาล-โฆษกรัฐบาลเผย รายงานภาวะเศรษฐกิจเดือนกันยายน 64 โชว์จัดเก็บภาษีขยายตัวที่ร้อยละ14.8 ต่อปี ภาษี VAT ขยายตัวที่ร้อยละ 8.6 นักท่องเที่ยวชาวต่างชาติเดินทางเข้าประเทศจำนวน 12,237 คน
วันพฤหัสบดีที่ 4 พฤศจิกายน 2564
โฆษกรัฐบาลเผย รายงานภาวะเศรษฐกิจเดือนกันยายน 64 โชว์จัดเก็บภาษีขยายตัวที่ร้อยละ14.8 ต่อปี ภาษี VAT ขยายตัวที่ร้อยละ 8.6 นักท่องเที่ยวชาวต่างชาติเดินทางเข้าประเทศจํานวน 12,237 คน
โฆษกรัฐบาลเผย รายงานภาวะเศรษฐกิจเดือนกันยายน 64 โชว์จัดเก็บภาษีขยายตัวที่ร้อยละ14.8 ต่อปี  VAT ขยายตัวที่ร้อยละ 8.6 นักท่องเที่ยวชาวต่างชาติเดินทางเข้าประเทศจํานวน 12,237 คน ขยายตัวที่ร้อยละ 100.0 นักวิเคราะห์ฯ ธปท. เชื่อเศรษฐกิจไทยกลับมาฟื้นตัวปี 65
นายธนกร วังบุญคงชนะ โฆษกประจําสํานักนายกรัฐมนตรี เผย รายงานภาวะเศรษฐกิจเดือนกันยายน เปิดเผยตัวเลข สะท้อนภาพเศรษฐกิจไทยที่ดีขึ้น อาทิ ด้านการท่องเที่ยว โดยในเดือน ก.ย. 64 มีนักท่องเที่ยวชาวต่างชาติเดินทางเข้าประเทศจํานวน 12,237 คน ขยายตัวที่ร้อยละ 100.0 ต่อปี ทั้งนี้ รัฐบาลจัดเก็บรายได้สุทธิ (หลังหักจัดสรรให้ อปท.) ในเดือน ก.ย. 64 ขยายตัวที่ร้อยละ 14.8 ต่อปี ขณะที่ภาษีมูลค่าเพิ่มที่รัฐบาลจัดเก็บได้ ณ ระดับราคาคงที่ในเดือน ก.ย. 64 ขยายตัวที่ร้อยละ 8.6 ต่อปี ภาคการส่งออกสินค้ามีแนวโน้มปรับตัวดีขึ้น โดยคาดว่ามูลค่าการส่งออกสินค้าของไทยในปี 2564 ขยายตัวที่ร้อยละ 16.3 ต่อปี ด้านภาคการเกษตร ดัชนีผลผลิตสินค้าเกษตรกรรมในเดือน ก.ย. 64 ขยายตัวที่ร้อยละ 4.9 เมื่อเทียบกับช่วงเดียวกันของปีก่อน
นอกจากนี้ สํานักงานเศรษฐกิจการคลังยังคาดการณ์ว่าปี 2565 เศรษฐกิจไทยในจะขยายตัวเร่งขึ้นมาอยู่ในช่วงร้อยละ 4.0 ต่อปี โดยคาดว่านักท่องเที่ยวต่างประเทศจะเดินทางเข้ามาในประเทศไทยจํานวน 7 ล้านคน ในขณะที่การส่งออกสินค้าคาดว่าจะขยายตัวที่ร้อยละ 3.8 ต่อปี ซึ่งจะเป็นปัจจัยสําคัญต่อการฟื้นตัวของภาคธุรกิจ การจ้างงาน และการบริโภคภายในประเทศ
“ตัวเลขการจัดเก็บภาษีรายได้และ vat ที่ปรับตัวเพิ่มขึ้นในเดือนกันยายน นี้ สะท้อนการผลิต และการใช้จ่ายภายในประเทศมีเพิ่มมากขึ้น สอดคล้องกับผลสํารวจของธนาคารแห่งประเทศไทย นักวิเคราะห์ด้านเศรษฐกิจส่วนใหญ่มีมุมมองว่า เศรษฐกิจไทยจะกลับมาฟื้นตัวได้อย่างรวดเร็วในปี 2565 ปัจจัยหนึ่งมาจาก ความสําเร็จของรัฐบาลในการเร่งกระจายการฉีดวัคซีน ทําให้ประชาชนสามารถกลับมาใช้ชีวิตได้อย่างปกติ ทําให้หลายกิจกรรมทางเศรษฐกิจของไทยกลับมาดําเนินกิจการได้เกือบเหมือนปกติตั้งแต่ปลายปืนี้ด้วย” นายธนกร​ กล่าว
รัฐบาลไทย-ข่าวทำเนียบรัฐบาล-โฆษกรัฐบาลวอนกลุ่มผู้ใช้รถบรรทุก - รถเบนซินเข้าใจรัฐบาล ยืนยันใช้งบประมาณที่มีอยู่อย่างจำกัดให้เกิดประโยชน์สูงสุด ดูแลช่วยเหลือทุกฝ่ายอย่างเท่าเทียม
วันพฤหัสบดีที่ 17 กุมภาพันธ์ 2565
โฆษกรัฐบาลวอนกลุ่มผู้ใช้รถบรรทุก - รถเบนซินเข้าใจรัฐบาล ยืนยันใช้งบประมาณที่มีอยู่อย่างจํากัดให้เกิดประโยชน์สูงสุด ดูแลช่วยเหลือทุกฝ่ายอย่างเท่าเทียม
โฆษกรัฐบาลวอนกลุ่มผู้ใช้รถบรรทุก - รถเบนซินเข้าใจรัฐบาล ยืนยันใช้งบประมาณที่มีอยู่อย่างจํากัดให้เกิดประโยชน์สูงสุด ดูแลช่วยเหลือทุกฝ่ายอย่างเท่าเทียม ยึดผลประโยชน์ของประเทศชาติและประชาชนเป็นหลัก
วันที่ 17 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามสถานการณ์พลังงานเพื่อเร่งแก้ปัญหาราคาน้ํามันอย่างใกล้ชิด โดยล่าสุดคณะรัฐมนตรีมีมติเห็นชอบร่างกฏกระทรวงกําหนดพิกัดอัตราภาษีสรรพสามิต (ฉบับที่ ..) พ.ศ. .... ซึ่งเป็นมาตรการลดภาษีสรรพสามิตน้ํามันดีเซล ไม่เกิน 3 บาท/ลิตร เป็นเวลา 3 เดือน สิ้นสุดวันที่ 20 พฤษภาคม 2565 ซึ่งที่ผ่านมา รัฐบาลโดยกระทรวงพลังงานได้ติดตามสถานการณ์ด้านราคามาโดยตลอด พร้อมทั้งได้ดําเนินหลายมาตรการเพื่อช่วยเหลือและบรรเทาผลกระทบกับประชาชนโดยเฉพาะน้ํามันดีเซลที่การปรับขึ้นราคาอาจส่งผลกระทบต่อสินค้าและบริการ อาทิ การกําหนดตรึงราคาน้ํามันดีเซลไม่ให้เกิน 30 บาทต่อลิตร โดยอาศัยกลไกเงินกองทุนน้ํามันเชื้อเพลิงในการชดเชยราคา การปรับลดสัดส่วนผสมไบโอดีเซลซึ่งมีราคาค่อนข้างสูงในช่วงนี้ การขอความร่วมมือกับผู้ค้าน้ํามันในการปรับลดค่าการตลาด จนถึง ณ ปัจจุบันนี้ สถานการณ์ด้านราคาน้ํามันอยู่ในสภาวะค่อนข้างวิกฤต คณะรัฐมนตรีจึงมีมติให้มีการปรับลดภาษีสรรพสามิตน้ํามันดีเซล จากเดิมที่เก็บอยู่ที่ 5.99 บาทต่อลิตร ให้ปรับลดลง 3 บาท ตามที่ได้กล่าวข้างต้น
ทั้งนี้ ขอวอนกลุ่มผู้ขับรถบรรทุกและกลุ่มผู้ใช้เบนซิน ขอให้เข้าใจว่ารัฐบาลจะต้องพิจารณามาตรการต่าง ๆ อย่างรอบคอบ เพื่อใช้งบประมาณที่มีอยู่อย่างจํากัดให้เกิดประโยชน์ให้มากที่สุด และขอยืนยันรัฐบาลพร้อมดูแลให้ความช่วยเหลือทุกฝ่ายอย่างเท่าเทียม โดยยึดประโยชน์ของประเทศชาติและประชาชนเป็นหลัก
นายธนกรฯ กล่าวว่า ขอให้กลุ่มผู้ขับรถบรรทุกและกลุ่มผู้ใช้เบนซินเข้าใจถึงสภาวการณ์ของราคาน้ํามันในตลาดโลกด้วย ซึ่งเป็นไปตามกลไกตลาด ความต้องการและปริมาณการผลิตน้ํามันโลก ประเทศไทยเป็นประเทศนําเข้าน้ํามัน ทําให้ราคาจึงขึ้นลงสอดคล้องกับราคาในตลาดโลก และขอเน้นย้ําว่า ราคาน้ํามันในไทยไม่ได้แพงที่สุดตามที่มีการเผยแพร่ผ่าน Social Media ราคาน้ํามันไทยอยู่อันดับที่ 6 ในอาเซียน ส่วนมาตรการลดภาษีสรรพสามิตน้ํามันดีเซลที่รัฐบาลเพิ่งมีมติไปนั้น เป็นมาตรการที่เหมาะสมที่สุด เพื่อบรรเทาความเดือดร้อนผ่านราคาขายปลีกน้ํามันในประเทศที่ลดลงโดยตรง ส่งผลไปยังราคาสินค้าอุปโภคบริโภคที่จะลดลงตามไปด้วย ในสถานการณ์การแพร่ระบาดโรคโควิด-19 ที่ผ่านมารัฐบาลใช้งบประมาณจํานวนมากแก้ไขปัญหา ดูแลพี่น้องประชาชนเพื่อบรรเทาความเดือดร้อน จึงขอให้ทุกฝ่ายทุกคนมีความสามัคคีร่วมกันก้าวผ่านสถานการณ์นี้ไปด้วยกัน หากทุกคนไม่สามัคคีกัน ยังไม่หยุดเรียกร้องเพื่อประโยชน์ของตัวเอง จะทําให้เกิดความเสียหาย กระทบต่อเศรษฐกิจโดยรวมของประเทศไทย
.............................
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” ห่วงใยพี่น้องเกษตรกรทุ่ม 3 หมื่นล้านผ่าน ธกส. สานฝันสร้างอาชีพ ยกระดับรายได้เกษตรกรพุ่งเป้าขจัดความยากจนภาคเกษตร
วันอังคารที่ 21 ธันวาคม 2564
โฆษกรัฐบาล เผย “นายกฯ” ห่วงใยพี่น้องเกษตรกรทุ่ม 3 หมื่นล้านผ่าน ธกส. สานฝันสร้างอาชีพ ยกระดับรายได้เกษตรกรพุ่งเป้าขจัดความยากจนภาคเกษตร
โฆษกรัฐบาล เผย “นายกฯ” ห่วงใยพี่น้องเกษตรกรทุ่ม 3 หมื่นล้านผ่าน ธกส. สานฝันสร้างอาชีพ ยกระดับรายได้เกษตรกรพุ่งเป้าขจัดความยากจนภาคเกษตร
วันที่ 21 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เน้นย้ําความห่วงใยถึงพี่น้องเกษตรกรโดยเฉพาะที่ประสบปัญหาทั้งน้ําท่วม ภัยแล้ง และวิกฤตโควิด-19 ล่าสุดกระทรวงเกษตรและสหกรณ์ ร่วมกับธนาคารเพื่อการเกษตรและสหกรณ์การเกษตร ดําเนิน “โครงการสานฝันสร้างอาชีพ และยกระดับรายได้เกษตรกร” โดยได้รับอนุมัติวงเงินกว่า 30,000 ล้านบาท เพื่อสนับสนุนเงินกู้เป็นเงินทุนหมุนเวียนให้กับเกษตรกร เพื่อเป็นส่วนหนึ่งในการส่งเสริมการประกอบอาชีพด้านการเกษตรให้กับเกษตรกรหรือประชาชนที่มีความสนใจประกอบอาชีพ เน้นอาชีพที่มีตลาดรองรับ มีการประกันราคารับซื้อผลผลิต ให้สามารถสร้างรายได้ในระยะสั้น 4 - 6 เดือน ซึ่งจะมีผลตอบแทนเบื้องต้นเพียงพอต่อการดํารงชีพ และสามารถต่อยอดเป็นอาชีพที่มั่นคงต่อไปได้ในอนาคต
โฆษกประจําสํานักนายกรัฐมนตรี กล่าวเพิ่มเติมว่า โครงการสานฝันสร้างอาชีพ และยกระดับรายได้เกษตรกรที่เกิดขึ้นในครั้งนี้ ถือเป็นโครงการที่จะทําให้เกษตรกรที่ประสบปัญหาน้ําท่วม ภัยแล้ง และวิกฤตโควิด-19 รวมทั้งที่เก็บเกี่ยวผลผลิตแล้วมีช่วงว่างงาน สามารถเข้าถึงเเหล่งเงินทุนได้รายละไม่เกิน 100,000 บาท เพื่อนําเงินทุนนี้ไปสร้างอาชีพตามที่ตลาดต้องการได้ ปล่อยกู้เป็นรายบุคคล ใช้บุคคลหรือหลักทรัพย์ค้ําประกันได้โดยไม่ต้องเขียนโครงการ เพียงต้องแจ้งว่าจะนําเงินทุนไปทําอะไร ขายให้ใคร และราคาเท่าไร ทั้งนี้ สามารถยื่นสมัครโครงการฯ ได้ที่ ธ.ก.ส. ทั่วประเทศ โดยเริ่มจ่ายเงินตั้งแต่ 1 กรกฎาคม 2564 ถึงวันที่ 31 มีนาคม 2567 ซึ่งระยะ 1 - 3 ปีแรก อัตราดอกเบี้ยร้อยละ 4 และปีที่ 4 - 5 ดอกเบี้ยตามปกติของธนาคาร
“พล.อ.ประยุทธ์ จันทร์โอชา นายกรัฐมนตรี ได้เน้นย้ําให้ความสําคัญและติดตามการเร่งแก้ปัญหาให้กับพี่น้องเกษตรกรมาโดยตลอด เพื่อให้เกิดการสร้างงาน สร้างอาชีพ สร้างรายได้ โดยโครงการสานฝันสร้างอาชีพ และยกระดับรายได้เกษตรกรนี้ ถือเป็นความตั้งใจของนายกรัฐมนตรี ที่เน้นช่วยเหลือเกษตรกรมีรายได้เพิ่มขึ้น เนื่องจากที่ผ่านมาเกษตรกรได้รับผลกระทบจากภัยเเล้ง น้ําท่วมและประสบปัญหาโควิด-19 ดังนั้นอาชีพเป็นสิ่งสําคัญที่เสริมรายได้ให้กับชาวเกษตรกร โครงการนี้จะสามารถให้เข้าถึงเเหล่งเงินทุนเพื่อนําไปต่อยอดสร้างอาชีพเลี้ยงตนเองและครอบครัว กระตุ้นเศรษฐกิจของประเทศให้ฟื้นตัวจากสถานการณ์การแพร่ระบาดของโควิด-19 ได้ต่อไป ถือเป็นโครงการเพื่อขจัดความยากจนตามนโยบาลของรัฐบาล” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-รมว.สุชาติ เยือนดูไบ ร่วมคณะผู้แทนไทย ประชุม World Government Summit ครั้งที่ 8
วันพุธที่ 30 มีนาคม 2565
รมว.สุชาติ เยือนดูไบ ร่วมคณะผู้แทนไทย ประชุม World Government Summit ครั้งที่ 8
...
เมื่อวันที่ 30 มีนาคม 2565 นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน และคณะ เข้าร่วมการประชุม World Government Summit ครั้งที่ 8 ประจําปี ค.ศ.2022 ตามหนังสือเชิญของรัฐมนตรีกระทรวงปัญญาประดิษฐ์ดิจิทัลเพื่อเศรษฐกิจและการทํางานทางไกล มีหนังสือเชิญโดยมี นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน เป็นหัวหน้าคณะผู้แทนไทย เพื่อร่วมเสวนาภายใต้หัวข้อ “Shaping the Future of Government และมีหัวข้อหลักในการประชุม จํานวน 8 หัวข้อ ได้แก่ นโยบายขับเคลื่อนการบริหารรัฐกิจ อนาคตของระบบสาธารณสุข การพัฒนาที่ยั่งยืน นวัตกรรม การฟื้นฟูเศรษฐกิจโลก การสร้างสังคมที่เข้มแข็ง อนาคตของการศึกษาและการทํางาน และเมืองแห่งอนาคต
สําหรับการประชุม World Government Summit เป็นการประชุมระหว่างประเทศที่สหรัฐอาหรับเอมิเรตส์ จัดขึ้นเป็นประจําทุกปี ภายใต้การอุปถัมภ์ชองเชค มูฮัมมัด บิน รอชิด อัลมักตูม (His Highness Sheikh Mohammed bin Rashid Al Maktoum) รองประธานาธิบดีและนายกรัฐมนตรีแห่งสหรัฐอาหรับเอมิเรตส์และเจ้าครองรัฐดูไบ เพื่อเป็นเวทีสําหรับผู้นํารัฐบาล รัฐมนตรี เจ้าหน้าที่อาวุโสจากภาครัฐและเอกชน และผู้นําองค์การระหว่างประเทศทั่วโลก ในการแลกเปลี่ยนข้อคิดเห็นและหารือในประเด็นที่เกี่ยวข้องกับแนวทางการพัฒนาและการบริหารจัดการภาครัฐ มีกําหนดจัดขึ้นระหว่างวันที่ 29 - 30 มีนาคม 2565 ณ นครดูไบ ประเทศสหรัฐอาหรับเอมิเรตส์ โดยเป็นส่วนหนึ่งของงาน World Expo 2020 จัดขึ้นในรูปแบบของการเสวนา มีผู้เข้าร่วมการประชุมกว่า 4,000 คน จาก 190 ประเทศทั่วโลก โดยมีการประชุมใหญ่ ซึ่งมีการกล่าวถ้อยแถลงของผู้นําประเทศ และการประชุมห้องย่อย ตามหัวข้อต่างๆ ซึ่งผู้เข้าร่วมประชุมสามารถเลือกเข้าร่วมรับฟังได้ตามความสนใจ ซึ่งในส่วนของประเทศไทย นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน ได้กล่าวถ้อยแถลงมีสาระสําคัญครอบคลุมในประเด็นต่าง ๆ ได้แก่ โมเดลเศรษฐกิจชีวภาพ เศรษฐกิจหมุนเวียน และเศรษฐกิจสีเขียว เป้าหมายการพัฒนาที่ยั่งยืน เศรษฐกิจพอเพียง หลักประกันสุขภาพถ้วนหน้า และรถยนต์พลังงานไฟฟ้า เป็นต้น
รัฐบาลไทย-ข่าวทำเนียบรัฐบาล-PM orders concerned agencies to mobilize personnel and equipment in preparation for possible flash flood
วันอังคารที่ 2 สิงหาคม 2565
PM orders concerned agencies to mobilize personnel and equipment in preparation for possible flash flood
PM orders concerned agencies to mobilize personnel and equipment in preparation for possible flash flood
August 2, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has closely followed up on the rainfall situation, following an announcement of the National Water Command Center on “Alert for Flood-Prone Areas and Flash Flood” due to continued heavy rainfall forecasted during August 2-10, 2022.
According to the announcement, more rain and isolated heavy showers is forecasted during the period. Coupling with possible overflow from rivers and natural water sources in some areas, inundation and flash flood may occur as a result. People in the flood-prone areas, especially the Mekong provinces, i.e., Chiang Rai, Loei, Nongkhai, Beung Kan, Nakhon Phanom, Mukdahan, Amnat Charoen, and Ubon Ratchathani, are strongly advised to keep updated on the water situation, and take precaution on the sudden increase of water level in the Mekong River.
As a preparation and precaution, the Prime Minister instructed concerned agencies to continue monitoring the daily weather and water situation, especially in the areas with over 90mm of accumulated rainfall in 24 hours and in flood-prone areas. Possible water obstructions must be cleared, and reservoirs and related constructions, as well as river banks, must be checked to ensure that they remain intact. Personnel and equipment, including backup communication system, must be mobilized for prompt deployment. Concerned agencies are also ordered to warn the people, who may be impacted, to consider advance evacuation which should considerably minimize the damage.
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีนัดไกล่เกลี่ยกรณีครูเทศบาลค้ำประกันรถให้เพื่อน ถูกยึดบ้านขายทอดตลาดแล้ว 5 ตุลาคม นี้
วันพุธที่ 22 กันยายน 2564
กระทรวงยุติธรรม โดยกรมบังคับคดีนัดไกล่เกลี่ยกรณีครูเทศบาลค้ําประกันรถให้เพื่อน ถูกยึดบ้านขายทอดตลาดแล้ว 5 ตุลาคม นี้
กระทรวงยุติธรรม โดยกรมบังคับคดีนัดไกล่เกลี่ยกรณีครูเทศบาลค้ําประกันรถให้เพื่อน ถูกยึดบ้านขายทอดตลาดแล้ว 5 ตุลาคม นี้
ตามที่มีข่าว ครูเทศบาลร้องสุดช้ํา ค้ําประกันรถให้เพื่อน สุดท้ายถูกเบี้ยว ล่าสุดกําลังจะถูกยึดบ้าน
ขายทอดตลาด นั้น
นางอรัญญา ทองน้ําตะโก อธิบดีกรมบังคับคดี เปิดเผยว่า กรณีดังกล่าว เป็นการบังคับคดีตามคําพิพากษาของศาลจังหวัดอุบลราชธานี คดีหมายเลขแดงที่ ผบ.1043/2563 ระหว่าง ธนาคารทิสโก้ จํากัด (มหาชน) โจทก์ นางปทิตตา สุวรรณพงษ์ ที่ 1 นายสําเนียง สุวรรณพงษ์ ที่ 2 และนางสุนิดา กันตะภาค ที่ 3 จําเลยโดยโจทก์ขอให้เจ้าพนักงานบังคับคดียึดบ้านและที่ดินโฉนดเลขที่ 8782 ตําบลพังเคน อําเภอนาตาล จังหวัดอุบลราชธานี มีชื่อนางสุนิดา กันตะภาค ผู้ถือกรรมสิทธิ์ ในฐานะเป็นผู้ค้ําประกันหนี้เช่าซื้อรถตามที่เป็นข่าวเพื่อนําออกขายทอดตลาดชําระหนี้ให้โจทก์ ซึ่งกรมบังคับคดีได้ช่วยจัดให้มีการเจรจาไกล่เกลี่ยข้อพิพาทระหว่างนางสุนิดากับโจทก์ไปแล้วครั้งหนึ่ง แต่เนื่องจากยังไม่สามารถตกลงกันได้ในขณะนั้นทําให้การบังคับคดีต้องเข้าสู่การขายทอดตลาด อย่างไรก็ดีกรณีดังกล่าวก็ยังสามารถเข้าสู่การไกล่เกลี่ยกันได้ และกรมบังคับคดีก็ไม่ได้นิ่งนอนใจจึงได้มอบหมายให้นายภักพงษ์ ขุราษี ผู้อํานวยการสํานักงานบังคับคดีจังหวัดอุบลราชธานี ลงพื้นที่ให้คําแนะนําในการช่วยประสานนัดทุกฝ่ายที่เกี่ยวข้องเข้าร่วมเจรจาไกล่เกลี่ยข้อพิพาทชั้นบังคับคดีอีกในวันที่ 5 ตุลาคม 2564 เวลา 10.00 นาฬิกา ณ สํานักงานบังคับคดีจังหวัดอุบลราชธานี
ทั้งนี้ กรมบังคับคดีได้ให้ความสําคัญกับการไกล่เกลี่ยข้อพิพาทชั้นบังคับคดีมาโดยตลอด ซึ่งขณะนี้กรมบังคับคดีได้จัดโครงการไกล่เกลี่ยข้อพิพาทชั้นบังคับคดี เพื่อช่วยเหลือลูกหนี้ที่กําลังประสบปัญหาหนี้สินในช่วงสถานการณ์โควิด-19 ผู้ที่สนใจเข้าร่วมโครงการไกล่เกลี่ยฯ สามารถยื่นคําร้องขอไกล่เกลี่ยข้อพิพาทผ่านระบบอิเล็กทรอนิกส์ทางเว็บไซต์กรมบังคับคดี www.led.go.th และสามารถขอไกล่เกลี่ยข้อพิพาทออนไลน์ผ่านแอปพลิเคชัน Session Call สามารถสอบถามรายละเอียดเพิ่มเติมได้ที่ ศูนย์ไกล่เกลี่ยข้อพิพาท กรมบังคับคดี โทรศัพท์หมายเลข 0 2881 4840, 0 2887 5072 หรือ สายด่วนกรมบังคับคดี 1111 กด 79 และสํานักงานบังคับคดีจังหวัด/สาขาทั่วประเทศ
รัฐบาลไทย-ข่าวทำเนียบรัฐบาล-ผู้ช่วย ศบค. ยืนยันยังไม่มีการล็อกดาวน์ จำเป็นต้องพิจารณาอย่างรอบด้าน ทั้งในด้านเศรษฐกิจ การท่องเที่ยว และความเป็นอยู่ของประชาชน
วันจันทร์ที่ 21 กุมภาพันธ์ 2565
ผู้ช่วย ศบค. ยืนยันยังไม่มีการล็อกดาวน์ จําเป็นต้องพิจารณาอย่างรอบด้าน ทั้งในด้านเศรษฐกิจ การท่องเที่ยว และความเป็นอยู่ของประชาชน
ผู้ช่วย ศบค. ยืนยันยังไม่มีการล็อกดาวน์ จําเป็นต้องพิจารณาอย่างรอบด้าน ทั้งในด้านเศรษฐกิจ การท่องเที่ยว และความเป็นอยู่ของประชาชน
วันนี้ (21 ก.พ. 65) เวลา 12.30 น. ณ โถงกลาง ตึกสันติไมตรี ทําเนียบรัฐบาล แพทย์หญิงอภิสมัย ศรีสังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ชี้แจงกรณีมีคําถามว่าการประชุม ศบค. ชุดใหญ่วันพุธที่จะถึงนี้ (23 ก.พ. 65) จะมีการประกาศล็อกดาวน์หรือยกเลิก Test & Go ในการเดินทางเข้าประเทศหรือไม่ เนื่องจากตัวเลขผู้ติดเชื้อสูงขึ้น
ผู้ช่วย ศบค. ชี้แจงว่า ในที่ประชุม ศบค. ชุดเล็ก ซึ่งมีหลายหน่วยงานร่วมประชุม แจ้งข้อมูลยังไม่มีการพูดถึงความจําเป็นในการล็อกดาวน์ จึงต้องเน้นย้ําว่า ศบค. ชุดใหญ่ ซึ่งจะมีทุกหน่วยงานที่เกี่ยวข้องร่วมประชุม อย่างไรก็ดี การพิจารณาคงไม่ได้ประเมินเฉพาะยอดจํานวนผู้เสียชีวิต ผู้ป่วยหนัก หรือยอดผู้ติดเชื้อเท่านั้น แต่ยังคงต้องพิจารณาอย่างรอบด้าน ทั้งในด้านเศรษฐกิจ การท่องเที่ยว และความเป็นอยู่ของพี่น้องประชาชนด้วย ในส่วนของความกังวลของประชาชน บางครั้งอาจเกิดจากการรับฟังข้อมูลซึ่งอาจจะเป็นข้อมูลจากนักวิชาการ อาจารย์ ผู้เชี่ยวชาญ ซึ่งจะทําให้เกิดความตกใจว่าอาจจะมีการล็อกดาวน์นั้น ผู้ช่วย ศบค. ยืนยันว่า ขณะนี้ยังไม่มีทิศทางหรือแนวโน้มที่จะประกาศล็อคดาวน์ จึงขอความร่วมมือนักวิชาการและผู้เชี่ยวชาญ เวลาที่ให้ความเห็นขอให้ระบุอย่างชัดเจนด้วยว่าเป็นเพียงความเห็นส่วนตัว เพราะว่าจะทําให้ทั้งประชาชนและผู้ประกอบการมีความกังวล
ในส่วนของระบบ Test and Go ตั้งแต่ 1-20 กุมภาพันธ์ 2565 มีคนเดินทางเข้ามา 137,090 ราย มีรายงานเป็นผู้ติดเชื้อ 3,495 ราย คิดเป็นเปอร์เซ็นต์ก็อยู่ที่ 2.55 เปอร์เซ็นต์ ซึ่งก็คือ ใน 100 คน มีติดเชื้อไม่ถึง 3 คน โดยกลุ่มที่เดินทางเข้ามาตั้งแต่เดือนมกราคมและกุมภาพันธ์ 326,283 ราย อัตราการติดเชื้อยังคงอยู่ในระดับเดียวกัน ก็ยังถือว่าระบบสาธารณสุขและมาตรการที่สาธารณสุขใช้ยังรองรับได้
ในแง่ของการติดเชื้อ มีทั้งจากกลุ่ม Test and Go และ Sandbox และ Quarantine ที่เป็นรายงานผู้ติดเชื้อ ตรวจเจอจากระบบที่วางมาตรการไว้ให้มีการตรวจเชื้อก่อนที่จะเดินทางจากประเทศต้นทาง และพอเดินทางมาถึงไทยต้องมีการตรวจยืนยันด้วย PCR Test ตั้งแต่วันแรก พบว่า วันที่มาถึง กลุ่ม Test and Go ตรวจเจอว่าเป็นผู้ติดเชื้อถึง 46 เปอร์เซ็นต์ และกลุ่ม Sandbox 44 เปอร์เซ็นต์ ของผู้ที่ติดเชื้อทั้งหมด สําหรับการตรวจอีกครั้งในวันที่ 4-7 กลุ่ม Test and Go ก็ยังมีผลบวก 44.74 เปอร์เซ็นต์ ของจํานวนผู้ติดเชื้อทั้งหมด สิ่งเหล่านี้เกิดจากการที่ไม่ได้ปิดกั้นการเดินทางแต่จําเป็นต้องคงมาตรการที่จําเป็น หลายฝ่ายก็อยากให้ปิดแต่ขณะที่ฝ่ายที่จําเป็นต้องดําเนินธุรกิจ การท่องเที่ยว หรือเศรษฐกิจ ตั้งคําถามว่าทําไมยังคงต้องมีการตรวจ PCR ซ้ํา ซึ่งจากตัวเลขจะเห็นว่า ในวันที่ 4-7 ยังมีการพบเป็นผู้ติดเชื้อผลเป็นบวกได้ จึงต้องมีการพิจารณาควบคู่กัน ศบค. จะมีการรายงานผลการประชุมวันพุธนี้ และจะมีการอธิบายเหตุผลว่า จะมีมาตรการรองรับอย่างไรหากไม่มีการล็อกดาวน์ ถ้าจะยังคงเปิดประเทศรองรับการเดินทางเข้าราชอาณาจักร ก็จะตามมาด้วยมาตรการที่เข้มงวดอย่างไร
รัฐบาลไทย-ข่าวทำเนียบรัฐบาล-​รองปลัดฯจุลพงษ์ ลงพื้นที่เยี่ยมชมหมู่บ้าน CIV ชุมชนบ้านเชียง นับถอยหลังพร้อมดึงรายได้เข้าชุมชนหลังเปิดประเทศ
วันเสาร์ที่ 11 ธันวาคม 2564
​รองปลัดฯจุลพงษ์ ลงพื้นที่เยี่ยมชมหมู่บ้าน CIV ชุมชนบ้านเชียง นับถอยหลังพร้อมดึงรายได้เข้าชุมชนหลังเปิดประเทศ
นายจุลพงษ์ ทวีศรี รองปลัดกระทรวงอุตสาหกรรม พร้อมด้วย นายภาสกร​ ชัยรัตน์ รองอธิบดีกรมส่งเสริมอุตสาหกรรม ลง​พื้นที่เยี่ยมชมพื้นที่หมู่บ้านอุตสาหกรรมสร้างสรรค์ (Creative Industry Village : CIV) ​ณ​ ชุมชนบ้านเชียง อ.หนองหาน จ.อุดรธานี
รองปลัดฯจุลพงษ์ ลงพื้นที่เยี่ยมชมหมู่บ้าน CIV ชุมชนบ้านเชียง นับถอยหลังพร้อมดึงรายได้เข้าชุมชนหลังเปิดประเทศ
จ.อุดรธานี วันที่ 9 ธันวาคม 2564 นายจุลพงษ์ ทวีศรี รองปลัดกระทรวงอุตสาหกรรม พร้อมด้วย นายภาสกร​ ชัยรัตน์ รองอธิบดีกรมส่งเสริมอุตสาหกรรม ลง​พื้นที่เยี่ยมชมพื้นที่หมู่บ้านอุตสาหกรรมสร้างสรรค์ (Creative Industry Village : CIV) ​ณ​ ชุมชนบ้านเชียง อ.หนองหาน จ.อุดรธานี
หมู่บ้าน CIV ชุมชนบ้านเชียง มีอารยธรรมครอบคลุมแหล่งโบราณคดีในภาคอีสาน สะท้อนให้เห็นถึงขั้นตอนสําคัญของวิวัฒนาการทางวัฒนธรรม​รวมถึงภูมิปัญญาที่สืบทอดกันมา​ยาวนานในด้านศิลปกรรม อาทิ ปั้นดินเผา​ ​ผ้าฝ้ายย้อมคราม ​เครื่องจักรสาน ​โดยที่ผ่านมาชุมชนบ้านเชียงได้รับผลกระทบจากสถานการณ์โควิด-19 ทําให้รายได้หลักลดลงจากการท่องเที่ยวที่หยุดชะงัก ธุรกิจการค้าและบริการที่เชื่อมโยงกับการท่องเที่ยวได้รับผลกระทบอย่างมาก ชุมชนจําเป็นจะต้องเดินหน้าปรับตัวเพื่อความอยู่รอดและฟื้น​ฟูเศรษฐกิจ​ในพื้นที่ โดยชุมชนบ้านเชียงได้เข้าร่วมโครงการ/กิจกรรมของกระทรวงอุตสาหกรรมเพื่อพัฒนาทักษะในหลากหลายมิติ เช่น การพัฒนาออกแบบบรรจุภัณฑ์ การตลาดออนไลน์เพื่อขยายช่องทางการจําหน่ายผลิตภัณฑ์ของชุมชน เพื่อยกระดับชุมชนบนพื้นฐานอัตลักษณ์ท้องถิ่นรวมถึงกิจกรรมการท่องเที่ยวเชิงสร้างสรรค์ของชุมชนบ้านเชียงเพื่อรองรับนักท่องเที่ยวหลังเปิดประเทศ
รัฐบาลไทย-ข่าวทำเนียบรัฐบาล-นายกฯ ห่วงใยสถานการณ์โควิด-19 4 จ.ชายแดนใต้ ยังพบยอดผู้ติดเชื้อโควิด-19 เพิ่ม วอนประชาชนแม้อยู่ภายในครอบครัว ต้องปฏิบัติตามมาตรการสาธารณสุข Universal Prevention อย่างเคร่งครัด
วันจันทร์ที่ 18 ตุลาคม 2564
นายกฯ ห่วงใยสถานการณ์โควิด-19  4 จ.ชายแดนใต้ ยังพบยอดผู้ติดเชื้อโควิด-19 เพิ่ม วอนประชาชนแม้อยู่ภายในครอบครัว ต้องปฏิบัติตามมาตรการสาธารณสุข Universal Prevention อย่างเคร่งครัด
นายกฯ ห่วงใยสถานการณ์โควิด-19  4 จ.ชายแดนใต้ ยังพบยอดผู้ติดเชื้อโควิด-19 เพิ่ม วอนประชาชนแม้อยู่ภายในครอบครัว ต้องปฏิบัติตามมาตรการสาธารณสุข Universal Prevention อย่างเคร่งครัด เล็งมาตรการล็อกดาวน์พื้นที่บางส่วน เพื่อควบคุมการแพร่ระบาดในวงกว้าง
วันนี้ (18 ต.ค.64) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์การระบาดโรคโควิด-19 ใน 4 จังหวัดชายแดนใต้ซึ่งขณะนี้ยอดผู้ติดเชื้อยังเพิ่มขึ้นด้วยความห่วงใย ย้ําประชาชนทุกคนรวมถึงผู้ที่ได้รับการฉีดวัคซีนโควิด-19 แล้ว ยึดหลักปฏิบัติตนตามการป้องกันการติดเชื้อโควิด19 ส่วนบุคคล แบบครอบจักรวาล (Universal Prevention) อย่างเคร่งครัด งดการรวมกลุ่มหรือจัดกิจกรรมที่ไม่จําเป็น แม้อยู่บ้าน ก็ขอให้ใส่หน้ากากอนามัย/หน้ากากผ้า หมั่นล้างมือบ่อย ๆ เว้นระยะห่างระหว่างกันภายในครอบครัว เพื่อลดการติด/แพร่เชื้อภายในครอบครัวด้วย นอกจากนี้ ยังขอความร่วมมือกิจการร้านค้า ตลาด ชุมชนต่างๆ ยกระดับความปลอดภัยกิจการ/กิจกรรม ตามมาตรการ "โควิดฟรีเซตติ้ง" (COVID Free setting) ด้วย ทั้งนี้ นายกรัฐมนตรียังสั่งการเจ้าหน้าที่ฝ่ายความมั่นคง ทหาร ตํารวจ คุมเข้มสถานบริการ ผับ คาราโอเกะ ที่ฝ่าฝืนข้อกําหนดตาม พ.ร.ก. ฉุกเฉิน ฯ หากพบแอบเปิดให้บริการหรือจําหน่ายสุรา จะถูกดําเนินการตามกฎหมายอย่างเด็ดขาด
สําหรับการรายงานสถานการณ์โควิด-19 วันนี้ (18 ตุลาคม 2564) รายงานจํานวนตัวเลขผู้หายป่วยกลับบ้านแล้ววันนี้อยู่ที่ 10,612 ราย ผู้ติดเชื้อ รายใหม่ 10,111 ราย ยอดผู้หายป่วยสะสมอยู่ที่ 1,640,824 ราย ผู้ป่วยกําลังรักษา 107,226 ราย ภาพรวมสถานการณ์โควิด-19 มีทิศทางดีขึ้นอย่างต่อเนื่อง
“นายกรัฐมนตรียังเร่งให้มีการกระจายการฉีดวัคซีนโควิด-19 และชุดตรวจเร็ว ATK เวชภัณท์และยา พร้อมแต่งตั้ง พล.อ.ณัฐพล นาคพาณิชย์ ที่ปรึกษานายกรัฐมนตรีสั่งการให้ตั้งศูนย์บูรณาการแก้ไขสถานการณ์โควิด-19 ในพื้นที่จังหวัดชายแดนภาคใต้ หรือศบค.ส่วนหน้า ขณะนี้ พล.อ.ณัฐพล นาคพาณิชย์ ที่ปรึกษานายกรัฐมนตรี ในฐานะผู้อํานวยการศูนย์บูรณาการแก้ไขสถานการณ์โควิด-19 ในพื้นที่จังหวัดชายแดนภาคใต้ หรือศบค.ส่วนหน้า จะบูรณาการทํางานกับคณะกรรมการโรคติดต่อระดับจังหวัด เพื่อร่วมกันกําหนดมาตรการควบคุมให้เข้มข้นยิ่งขึ้น รวมทั้งการล็อคดาวน์พื้นที่บางส่วน เพื่อเร่งควบคุมการแพร่ระบาดโดยเร็ว” นายธนกร กล่าว
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พลเอก สนิธชนก สังขจันทร์ รองปลัดกระทรวงกลาโหม เป็นผู้แทนปลัดกระทรวงกลาโหม เป็นประธานในพิธีมอบชุดนาค และปลงผมนาค
วันศุกร์ที่ 6 พฤษภาคม 2565
พลเอก สนิธชนก  สังขจันทร์ รองปลัดกระทรวงกลาโหม เป็นผู้แทนปลัดกระทรวงกลาโหม เป็นประธานในพิธีมอบชุดนาค และปลงผมนาค
ในโครงการบรรพชาอุปสมบทและปฏิบัติธรรมเฉลิมพระเกียรติถวายเป็นพระกุศล แด่พระเจ้าวรวงศ์เธอ พระองค์เจ้าอทิตยาทรกิติคุณ ในโอกาสทรงเจริญพระชันษา
ณ ศาลาปฏิบัติธรรมสมเด็จพระพุทธชินวงศ์สภา ชั้น 2 วัดพิชยญาติการาม วรวิหาร เขตคลองสาน กรุงเทพฯ เพื่อแสดงออกถึงความจงรักภักดี ด้วยการบําเพ็ญความดีและปฏิบัติธรรมถวายเป็นพระกุศล เพื่อน้อมรําลึกถึงพระมหากรุณาธิคุณต่อสถาบันพระมหากษัตริย์
#สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สํานักงานตํารวจแห่งชาติ
รัฐบาลไทย-ข่าวทำเนียบรัฐบาล-นายก ห่วง นายจ้าง ผู้ประกันตน เร่งเยียวยาไปแล้วกว่าแสนล้านบาท
วันพุธที่ 6 ตุลาคม 2564
นายก ห่วง นายจ้าง ผู้ประกันตน เร่งเยียวยาไปแล้วกว่าแสนล้านบาท
นายกรัฐมนตรี มีข้อสั่งการให้กระทรวงแรวงาน โดยสํานักงานประกันสังคม ดําเนินการโครงการเยียวยานายจ้าง ผู้ประกันตนมาตรา 33 มาตรา 39 และมาตรา 40
เมื่อวันที่ 6 ตุลาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าการจ่ายเงินเยียวยาแรงงานและผู้ประกอบการจากรัฐบาลใน 29 จังหวัดพื้นที่สีแดงเข้ม ได้แก่ กรุงเทพมหานคร นครปฐม นนทบุรี ปทุมธานี สมุทรปราการ สมุทรสาคร ปัตตานี ยะลา นราธิวาส สงขลา ชลบุรี ฉะเชิงเทรา พระนครศรีอยุธยา กาญจนบุรี สมุทรสงคราม สุพรรณบุรี เพชรบุรี ประจวบคีรีขันธ์ ราชบุรี อ่างทอง นครนายก ปราจีนบุรี ลพบุรี ระยอง สิงห์บุรี สระบุรี นครราชสีมา เพชรบูรณ์ และตาก เพื่อควบคุมการแพร่ระบาดของโควิด -19 ตามมาตรการของ ศบค.นั้นว่า ท่านนายกรัฐมนตรี และรัฐมนตรีว่าการกระทรวงกลาโหม พล.อ.ประยุทธ์ จันทร์โอชา ได้มีความห่วงใยพี่น้องผู้ใช้แรงงานและผู้ประกอบการที่ได้รับผลกนะทบจากโควิด -19 จึงได้มีข้อสั่งการให้กระทรวงแรวงาน โดยสํานักงานประกันสังคม ดําเนินการโครงการเยียวยานายจ้าง ผู้ประกันตนมาตรา 33 มาตรา 39 และมาตรา 40 ซึ่งตั้งแต่ช่วงต้น ถึง 28 กันยายน 2564 กระทรวงแรงงาน โดยสํานักงานประกันสังคม (สปส.) ได้โอนเงินเข้าบัญชีพร้อมเพย์ที่ผูกกับเลขบัตรประชาชน เพื่อให้ความช่วยเหลือนายจ้าง และผู้ประกันตนทั้ง 3 มาตรา ให้แก่นายจ้างกว่า 165,000 ราย เป็นเงินกว่า 12,700 ล้านบาท ผู้ประกันตน ม.33,39 และ 40 จํานวนกว่า 12 ล้านคน เป็นเงินกว่า 88,700 ล้านบาท เกิดเม็ดเงินเข้าสู่ระบบเศรษฐกิจกว่า 1 แสนล้านบาท
นายสุชาติ กล่าวต่อว่า ท่านนายกรัฐมนตรี ได้กําชับให้กระทรวงแรงงานเร่งจ่ายเยียวยาสําหรับกลุ่มตกค้าง ผมจึงได้สั่งการให้สํานักงานประกันสังคมเร่งประชาสัมพันธ์ ไปยังผู้ประกันตน ที่ตกหล่นในการโอนเงิน หากเช็คแล้วว่าเงินยังไม่เข้าบัญชี ให้รีบไปติดต่อธนาคารด่วน ท่านที่ยังไม่ผูกพร้อมเพย์เลขบัตรประชาชน ให้รีบไปดําเนินการผูกบัญชีพร้อมเพย์เลขบัตรประชาชน หรือเปลี่ยนจากพร้อมเพย์เบอร์โทรศัพท์เป็นพร้อมเพย์เลขบัตรประชาชน ท่านที่ไม่ได้รับเงินโอนเนื่องจากสาเหตุอื่น ๆ เช่น บัญชีปิด หรือยังไม่เปิดบัญชี ก็ให้รีบไปติดต่อธนาคาร และดําเนินการให้แล้วเสร็จโดยเร็ว ทั้งนี้ นายจ้างและผู้ประกันตน ตรวจสอบข้อมูลได้ที่ https://www.sso.go.th/eform_news/ เพื่อให้ได้รับสิทธิประโยชน์การเยียวยาจากรัฐบาลโดยเร็ว